pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-“ธพส. เดินหน้าพัฒนาโซน C เพื่อเป็นศูนย์รวมหน่วยงานราชการ ยกระดับบริการประชาชน”
วันพุธที่ 28 พฤศจิกายน 2561
“ธพส. เดินหน้าพัฒนาโซน C เพื่อเป็นศูนย์รวมหน่วยงานราชการ ยกระดับบริการประชาชน”
บริษัท ธนารักษ์พัฒนาสินทรัพย์ จํากัด แถลงข่าว เดินหน้า “โครงการพัฒนาพื้นที่ส่วนขยายศูนย์ราชการเฉลิมพระเกียรติ 80 พรรษา 5 ธันวาคม 2550 พื้นที่โซน C” เพื่อรองรับการปฏิบัติราชการที่เพิ่มขึ้น และเพิ่มประสิทธิภาพการให้บริการประชาชน
วันนี้ (วันที่ 28 พฤศจิกายน 2561 เวลา 14.30 น.) ณ ห้องแถลงข่าวกระทรวงการคลัง ชั้น 1 กระทรวงการคลัง นายอํานวย ปรีมนวงศ์ อธิบดีกรมธนารักษ์ ในฐานะประธานกรรมการ บริษัท ธนารักษ์-พัฒนาสินทรัพย์ จํากัด และนายทรงพล ชีวะปัญญาโรจน์ กรรมการบริษัท ธนารักษ์พัฒนาสินทรัพย์ จํากัด รักษาการแทนกรรมการผู้จัดการ ร่วมแถลงข่าว เดินหน้า “โครงการพัฒนาพื้นที่ส่วนขยายศูนย์ราชการเฉลิมพระเกียรติ 80 พรรษา 5 ธันวาคม 2550 พื้นที่โซน C” เพื่อรองรับการปฏิบัติราชการที่เพิ่มขึ้น และเพิ่มประสิทธิภาพการให้บริการประชาชน ตลอดจนช่วยลดภาระงบประมาณรายจ่ายของภาครัฐ จากการเช่าพื้นที่ของเอกชนสําหรับใช้เป็นที่ทําการของหน่วยงานหรือสํานักงาน
เมื่อวันที่ 26 พฤศจิกายน 2561 คณะรัฐมนตรีมีมติให้ บริษัท ธนารักษ์พัฒนาสินทรัพย์ จํากัด (ธพส.) ดําเนินการพัฒนาพื้นที่โซน C ศูนย์ราชการเฉลิมพระเกียรติฯ วงเงินค่าก่อสร้างประมาณ 20,000 ล้านบาท ทั้งนี้ ธพส. จะดําเนินการจัดจ้างงานออกแบบรายละเอียดสําหรับก่อสร้างโครงการฯ ต่อไป คาดว่าจะเริ่มงานก่อสร้างอาคารได้ในปี 2562 และจะแล้วเสร็จสามารถส่งมอบพื้นที่ให้กรมธนารักษ์ เพื่อให้หน่วยงานเข้าใช้พื้นที่อาคารในปี 2565
สําหรับพื้นที่โซน C ศูนย์ราชการเฉลิมพระเกียรติฯ มีที่ดินประมาณ 81 ไร่เศษ เชื่อมโยงกับพื้นที่ ศูนย์ราชการเฉลิมพระเกียรติฯ เดิม (โซน A และโซน B) เน้นการออกแบบที่อนุรักษ์พลังงาน จัดให้มีพื้นที่สีเขียวภายในโครงการฯ ไม่น้อยกว่า 40% และในศูนย์ราชการฯ แห่งนี้ ได้รวมหน่วยงานราชการหลายหน่วยงานไว้ด้วยกัน โดยจัดให้แต่ละหน่วยงานมีทางเข้า-ออก และที่จอดรถยนต์เฉพาะของแต่ละหน่วยงาน รวมถึงจัดให้มีบริการรถรับ-ส่งภายในโครงการฯ อย่างเพียงพอ ทําให้ข้าราชการและผู้มาติดต่อมีความสะดวกสบายในการเข้าใช้บริการกับแต่ละหน่วยงานได้ง่ายยิ่งขึ้น
นายอํานวย ปรีมนวงศ์ กล่าวว่าในส่วนของการผูกพันงบประมาณ กรมธนารักษ์จะขออนุมัติก่อหนี้ผูกพันข้ามปีงบประมาณเพื่อจัดทําสัญญาเช่าพื้นที่อาคารกับ ธพส. แทนทุกหน่วยงานในโครงการ
นายทรงพล ชีวะปัญญาโรจน์ กล่าวต่อไปว่า ปัจจุบันมีหน่วยงานแจ้งความประสงค์ขอรับการจัดสรรพื้นที่ปฏิบัติงานภายในศูนย์ราชการฯ แล้ว ประมาณ 13 หน่วยงาน ได้แก่ ศาลปกครองสูงสุด กระทรวงดิจิทัล-เพื่อเศรษฐกิจและสังคม กระทรวงท่องเที่ยวและกีฬา กรมการท่องเที่ยว สํานักผู้ตรวจการแผ่นดิน สํานักคณะกรรมการป้องกันและปราบปรามทุจริตในภาครัฐ (ปปท.) สํานักงานป้องกันและปราบปรามการฟอกเงิน (ปปง.) กรมสอบสวนคดีพิเศษ (DSI) สํานักงานอัยการสูงสุด สํานักงานราชบัณฑิตยสภา สํานักงานส่งเสริมวิสาหกิจขนาดกลางและขนาดย่อม (สสว.) สํานักงานหลักประกันสุขภาพแห่งชาติ (สปสช.) และสํานักงานคณะกรรมการคุ้มครองผู้บริโภค (สคบ.) เป็นต้น
บริษัท ธนารักษ์พัฒนาสินทรัพย์ จํากัด (ธพส.) รัฐวิสาหกิจภายใต้การกํากับดูแลของกรมธนารักษ์ ในสังกัดกระทรวงการคลัง ที่มีพันธกิจในการพัฒนาทรัพย์สินของรัฐให้เกิดมูลค่าเพิ่มทางเศรษฐกิจและสังคม มุ่งหวังว่าหากศูนย์ราชการฯ ทุกพื้นที่เปิดให้บริการอย่างเต็มรูปแบบ จะสามารถรองรับการปฏิบัติงานของหน่วยงานราชการ และให้บริการแก่ข้าราชการและผู้มาติดต่อได้อย่างเต็มศักยภาพและเหมาะสม
ฝ่ายสื่อสารองค์กร บริษัท ธนารักษ์พัฒนาสินทรัพย์ จํากัด
โทรศัพท์ 0 2142 2262 โทรสาร 0 2143 8888
รัฐบาลไทย-ข่าวทำเนียบรัฐบาล-รองนายกฯ อนุทิน รับมอบอาคาร “จิตเมตตา ชูชาติ ดาวนภา”โรงพยาบาลคีรีมาศ ด้วยงบบริจาค 100 %
วันพุธที่ 19 สิงหาคม 2563
รองนายกฯ อนุทิน รับมอบอาคาร “จิตเมตตา ชูชาติ ดาวนภา”โรงพยาบาลคีรีมาศ ด้วยงบบริจาค 100 %
รองนายกรัฐมนตรีและรัฐมนตรีว่าการกระทรวงสาธารณสุข รับมอบและเปิดอาคารผู้ป่วยนอก “จิตเมตตา ชูชาติ ดาวนภา” โรงพยาบาลคีรีมาศ จังหวัดสุโขทัย พร้อมครุภัณฑ์ทางการแพทย์ รวมมูลค่า 50 ล้านบาท ด้วยงบบริจาค 100 % เพิ่มพื้นที่บริการผู้ป่วย
รองนายกรัฐมนตรีและรัฐมนตรีว่าการกระทรวงสาธารณสุข รับมอบและเปิดอาคารผู้ป่วยนอก “จิตเมตตา ชูชาติ ดาวนภา” โรงพยาบาลคีรีมาศ จังหวัดสุโขทัย พร้อมครุภัณฑ์ทางการแพทย์ รวมมูลค่า 50 ล้านบาท ด้วยงบบริจาค 100 % เพิ่มพื้นที่บริการผู้ป่วย ใช้ระบบดิจิทัลอํานวยความสะดวกผู้รับบริการ
วันนี้ (19 สิงหาคม 2563) นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข ให้สัมภาษณ์ภายหลังเป็นประธานพิธีเปิดและรับมอบอาคารจิตเมตตา ชูชาติ ดาวนภา (อาคารผู้ป่วยนอก) โรงพยาบาลคีรีมาศ จังหวัดสุโขทัย ว่า กระทรวงสาธารณสุข ขอขอบคุณ คุณชูชาติ เพ็ชรอําไพ ประธานคณะกรรมการบริหารบริษัทเมืองไทยแคปปิตอล จํากัด (มหาชน) ที่มีจิตศรัทธาบริจาคอาคาร พร้อมครุภัณฑ์ทางการแพทย์ งบประมาณ 50 ล้านบาท นับเป็นอาคารก่อสร้างด้วยงบบริจาคพร้อมครุภัณฑ์ 100 % ช่วยเพิ่มประสิทธิภาพการบริการ ลดความแออัดการรับบริการที่แผนกผู้ป่วยนอก ตามแนวทางการแพทย์วิถีชีวิตใหม่ ได้นําระบบดิจิทัลมาใช้ในการให้บริการ เช่น ระบบคิวอัตโนมัติ ฐานข้อมูลรวม ลดการใช้กระดาษ และจะเพิ่มบริการคิวออนไลน์ในปี 2564 ยกระดับเป็นโรงพยาบาล SMART HOSPITAL
ทั้งนี้ อาคารจิตเมตตา ชูชาติ ดาวนภา เป็นอาคารสไตล์โมเดิร์น ออกแบบและควบคุมการก่อสร้างโดย คุณปริทัศน์ เพ็ชรอําไพ บุตรชายคุณชูชาติ เพ็ชรอําไพ เริ่มก่อสร้างตั้งแต่เดือนเมษายน 2562 แล้วเสร็จและเปิดให้บริการผู้ป่วยนอก เมื่อวันที่ 10 สิงหาคม 2563 เป็นอาคารสูง 3 ชั้น ประกอบด้วย ชั้นที่ 1 เป็นที่จอดรถสําหรับผู้มารับบริการ ชั้นที่ 2 เปิดให้บริการผู้ป่วยนอก ได้แก่ ห้องเวชระเบียน ห้องตรวจโรคผู้ป่วยนอก ห้องแยกโรคเฉพาะผู้ป่วยทางเดินหายใจ ห้องจ่ายยา งานการเงิน งานประกันสุขภาพ และชั้นที่ 3 จะเปิดให้บริการเป็น หอผู้ป่วยในจํานวน 32 เตียง
สําหรับโรงพยาบาลคีรีมาศปัจจุบันเป็นโรงพยาบาลชุมชน ขนาด 50 เตียง ให้บริการประชาชนในเขตพื้นที่อําเภอคีรีมาศ อําเภอกงไกรลาศ จังหวัดสุโขทัย อําเภอพรานกระต่าย จังหวัดกําแพงเพชร และอําเภอบางระกํา จังหวัดพิษณุโลก มีประชากรในความรับผิดชอบ 56,920 คน ผู้รับบริการที่แผนกผู้ป่วยนอกเพิ่มขึ้นปีละ 5-10% เฉลี่ย 400 คนต่อวัน ในปี 2562 มีผู้ป่วยนอกรับบริการ 139,203 ครั้ง ผู้ป่วยใน 3,144 คน เฉลี่ย 30 คนต่อวัน ทําให้พื้นที่ให้บริการผู้ป่วยไม่เพียงพอกับจํานวนผู้รับบริการ การได้รับอาคารบริจาคครั้งนี้ส่งผลให้อํานวยความสะดวกด้านบริการ สร้างความพอใจให้ประชาชนได้มากขึ้น
********************************************* 19 สิงหาคม 2563
รัฐบาลไทย-ข่าวทำเนียบรัฐบาล-รัฐมนตรีว่าการกระทรวงการต่างประเทศออสเตรเลียเข้าเยี่ยมคารวะรองนายกรัฐมนตรี
วันพฤหัสบดีที่ 3 สิงหาคม 2560
รัฐมนตรีว่าการกระทรวงการต่างประเทศออสเตรเลียเข้าเยี่ยมคารวะรองนายกรัฐมนตรี
รัฐมนตรีว่าการกระทรวงการต่างประเทศออสเตรเลียเข้าเยี่ยมคารวะรองนายกรัฐมนตรี
วันนี้ (3 ส.ค. 60) เวลา 13.30 น. นางจูลี บิชอป รัฐมนตรีว่าการกระทรวงการต่างประเทศออสเตรเลีย เข้าเยี่ยมคารวะ นายสมคิด จาตุศรีพิทักษ์ รองนายกรัฐมนตรี ณ ห้องรับรอง 1 ตึกบัญชาการ 1 ทําเนียบรัฐบาล สรุปสาระสําคัญการหารือดังนี้
รองนายกรัฐมนตรีแสดงความยินดีที่ได้ต้อนรับรมว.กต.ออสเตรเลีย ในโอกาสการเดินทางเยือนไทยอย่างเป็นทางการ ซึ่งรมว.กต.ออสเตรเลีย แสดงความขอบคุณในการต้อนรับอย่างอบอุ่นพร้อมกล่าวว่าในช่วงเช้าได้พบปะหารือกับรัฐมนตรีว่าการกระทรวงการต่างประเทศ ซึ่งมีผลการหารือที่เป็นรูปธรรม
ด้านความสัมพันธ์ทวิภาคี ทั้งสองฝ่ายยืนยันความสัมพันธ์ระหว่างกันมีพัฒนาการที่ดีและแนบแน่น และยินดีต่อการครบรอบ 65 ปี ความสัมพันธ์ทางการทูตไทย–ออสเตรเลียในปีนี้ พร้อมยินดีทํางานร่วมกันอย่างใกล้ชิดเพื่อส่งเสริมความร่วมมือด้านการค้าและการลงทุน ทั้งนี้รมว.กต.ออสเตรเลียแสดงความประสงค์ให้ผลักดันการปรับปรุงความตกลงเขตการค้าเสรี (TAFTA) ให้เป็นปัจจุบัน เพื่อให้สองฝ่ายได้รับสิทธิประโยชน์มากขึ้น ซึ่งรองนายกรัฐมนตรียืนยันว่าไทยพร้อมสนับสนุน โดยเน้นหลักการ Growing Together
โอกาสนี้ทั้งสองฝ่ายได้แลกเปลี่ยนความเห็นและท่าทีเกี่ยวกับกรอบความร่วมมือด้านเศรษฐกิจในระดับภูมิภาคและพหุภาคี อาทิ RCEP และ TPP โดยออสเตรเลียยืนยันที่จะสนับสนุน RCEP มาโดยตลอด และเห็นด้วยกับไทยที่ประสงค์ให้ RCEP เป็นความตกลงที่มีคุณภาพ สําหรับความร่วมมือในกรอบอาเซียนนั้น รมว.กต.ออสเตรเลีย เห็นว่าประเทศไทยมีบทบาทสําคัญในการเป็นศูนย์รวมและจุดเชื่อมต่อของประเทศอาเซียนทั้งหมด
โอกาสนี้ รองนายกรัฐมนตรีแสดงความประสงค์ให้ออสเตรเลียเพิ่มพูนความร่วมมือด้านการศึกษากับไทย อาทิ ความร่วมมือด้านอาชีวศึกษา สาขาอุตสาหกรรมสร้างสรรค์ และภาษาอังกฤษ เพื่อส่งเสริมการปฏิรูปเศรษฐกิจของไทยสู่ Thailand 4.0 ต่อไป
*********
รัฐบาลไทย-ข่าวทำเนียบรัฐบาล-กสร. ฝึก “นิติกร” เป็นทนายว่าความแก้ต่างให้ลูกจ้างในศาลแรงงาน
วันอังคารที่ 18 กุมภาพันธ์ 2563
กสร. ฝึก “นิติกร” เป็นทนายว่าความแก้ต่างให้ลูกจ้างในศาลแรงงาน
กรมสวัสดิการและคุ้มครองแรงงาน (กสร.) พัฒนาศักยภาพของนิติกร และผู้ปฏิบัติงานด้านกฎหมาย  หวังเพิ่มพูนทักษะ สร้างประสบการณ์ฝึกให้เป็นทนายความฟ้องคดี ประสานคดีกับพนักงานอัยการ หรือแก้ต่างให้กับลูกจ้างในศาลแรงงาน
นายอภิญญา สุจริตตานันท์ อธิบดีกรมสวัสดิการและคุ้มครองแรงงาน เปิดเผยว่า กรมมีกฎหมายที่อยู่ในความรับผิดชอบหลายฉบับ “นิติกร”ในฐานะผู้ปฏิบัติงานด้านกฎหมายของกรม นอกจากทําหน้าที่ให้คําปรึกษากฎหมายแล้ว ยังมีอํานาจหน้าที่สําคัญตามพระราชบัญญัติคุ้มครองแรงงาน พ.ศ.2541 คือ การเป็นทนายความ ฟ้องคดี หรือแก้ต่างคดีให้แก่ลูกจ้างหรือทายาทโดยธรรมของลูกจ้างซึ่งถึงแก่ความตายจนคดีถึงที่สุด และทําหน้าที่ฟ้องเรียกทรัพย์สินหรือค่าเสียหายให้แก่ผู้รับงานไปทําที่บ้านหรือทายาท รวมถึงการประสานคดีกับพนักงานอัยการในศาลแรงงาน จึงจําเป็นที่นิติกรต้องมีความรู้และเข้าใจในกฎหมาย เพื่อให้ปฏิบัติหน้าที่ในศาลแรงงานได้ถูกต้องเหมาะสม ดังนั้น กรมจึงจัดโครงการพัฒนาศักยภาพผู้ปฏิบัติงานด้านกฎหมาย หลักสูตร การว่าความใน ศาลแรงงานขึ้น เพื่อตอบโจทย์ในเรื่องดังกล่าว มุ่งหวังเพิ่มพูนทักษะ สร้างประสบการณ์เกี่ยวกับการเตรียมคดี ก่อนเข้าสู่การพิจารณาคดีของศาล ไม่ว่าจะเป็นการตรวจสอบสํานวน การจัดเตรียมพยานหลักฐาน การวางรูปคดี การพิจารณาคดีในศาล ให้สามารถฟ้อง/แก้ต่างคดีให้กับลูกจ้าง รวมถึงให้มีความรู้ในขั้นตอนและวิธีการติดตามหนี้กองทุนสงเคราะห์ลูกจ้าง การฟ้องคดีและการขอรับชําระหนี้ในคดีล้มละลายการขอรับชําระหนี้ในการฟื้นฟูกิจการ การติดตามหนี้กองทุนฯ กรณีใช้สิทธิทางศาลแพ่ง การจําหน่ายหนี้สูญ การตรวจสอบทรัพย์สิน ตลอดจน การยึด อายัดและขายทอดตลาดทรัพย์สิน
อธิบดี กสร. กล่าวต่อว่า โครงการข้างต้น มีผู้เข้าร่วมประกอบด้วยนิติกร และผู้ปฏิบัติงานด้านนิติการ จากส่วนกลางและส่วนภูมิภาค จํานวนทั้งสิ้น 35 คน ใช้ระยะเวลา 5 วัน มีการบรรยาย การฝึกปฏิบัติศาลจําลอง การฝึกปฏิบัติเขียนคําฟ้อง คําให้การ คําร้องขอต่าง ๆ โดยได้รับความอนุเคราะห์จากวิทยากรผู้ทรงคุณวุฒิ จากศาลแรงงานกลาง ศาลฎีกา สํานักงานอัยการสูงสุด กรมบังคับคดี และทนายความภาคเอกชน ซึ่งจะได้นําความรู้ ที่ได้รับไปใช้ในการปฏิบัติงานให้เต็มที่ อันจะเป็นประโยชน์แก่ลูกจ้าง สมดังเจตนารมณ์ของกฎหมาย และบรรลุภารกิจของกรมต่อไป
รัฐบาลไทย-ข่าวทำเนียบรัฐบาล-‘บิ๊กอู๋’ กำชับยุติข้อร้องเรียนลูกจ้างต่างด้าว ‘ย้ำ’ นายจ้างเร่งขอใบอนุญาตทำงานให้ถูกต้องตามกฎหมาย
วันพฤหัสบดีที่ 22 มีนาคม 2561
‘บิ๊กอู๋’ กําชับยุติข้อร้องเรียนลูกจ้างต่างด้าว ‘ย้ํา’ นายจ้างเร่งขอใบอนุญาตทํางานให้ถูกต้องตามกฎหมาย
รมว.แรงงาน สั่งการหน่วยงานที่เกี่ยวข้อง ติดตามดูแลการปฏิบัติตามข้อตกลงการจ้างงานลูกจ้างเมียนมาของบริษัทผลิตไก่ จ.นครปฐม ดําเนินการให้มีใบอนุญาตทํางานให้ถูกต้องตามกฎหมาย
วันนี้ (21 มี.ค. 61) นางเพชรรัตน์ สินอวย รองปลัดกระทรวงแรงงาน ในฐานะโฆษกกระทรวงแรงงาน เปิดเผยภายหลังการประชุมศูนย์ปฏิบัติการกระทรวงแรงงาน (ศปก.รง.) ว่าจากกรณีที่ นายจ้าง บริษัทตะนาวศรีไก่ไทย จํากัด ได้ปรับลดขนาดองค์กรโดยลดจํานวนแรงงานด้วยการคัดเลือกลูกจ้าง 60 คน และเสนอทางเลือกให้กับลูกจ้างสัญชาติเมียนมา ตัดสินใจเลือกที่จะโอนย้ายไปยังบริษัทในเครือ โดยรวมอายุงานให้ และเสนอรายชื่อบริษัทอื่นๆ เป็นทางเลือก เพื่อแรงงานต่างด้าวที่ประสงค์ทํางานอยู่ในเมืองไทยได้มีนายจ้างใหม่และสามารถทํางานต่อไปได้ โดยมี สถานประกอบกิจการจํานวน 35 แห่ง 500 อัตรา เป็นสถานประกอบกิจการในจังหวัดนครปฐมและจังหวัดใกล้เคียง เสนอเป็นนายจ้างใหม่และรับต่อเอกสารให้ลูกจ้างสามารถทํางานต่อไปได้ ซึ่งลูกจ้างชุดนี้หากดําเนินการไม่เสร็จจะสามารถอยู่ได้เพียง 31 มีนาคม 2561 กรณีดังกล่าวนี้ จึงเป็นสาเหตุข้อขัดแย้งที่ทําให้ลูกจ้างสัญชาติเมียนมาทุกคนเข้าใจว่านายจ้างจะเลิกจ้าง จึงขอค่าชดเชยและจะกลับบ้านเพื่อนําเงินไปเป็นค่าใช้จ่ายในการทํา MOU ตามที่ได้รับการแนะนําจาก NGOs
ในเรื่องนี้ พลตํารวจเอกอดุลย์ แสงสิงแก้ว รัฐมนตรีว่าการกระทรวงแรงงาน ได้สั่งการให้ กรมสวัสดิการและคุ้มครองแรงงาน ดําเนินการติดตามสถานการณ์การปฏิบัติตามข้อตกลงระหว่าง ผู้แทนนายจ้างบริษัท ตะนาวศรีไก่ไทย จํากัด และผู้แทนลูกจ้างสัญชาติเมียนมา จํานวน 60 คน ซึ่งในเบื้องต้นนายจ้างตกลงว่าจะไม่เลิกจ้างและให้ลูกจ้างทั้งหมดนําเอกสารที่จําเป็นต้องใช้ในการต่อวีซ่าและขอใบอนุญาตทํางาน มามอบให้กับนายจ้างภายในวันที่ 20 มีนาคม 2561 ระหว่างเวลา 8.00 น.ถึง 17.00 น. เพื่อเร่งดําเนินการขอใบอนุญาตทํางานให้เสร็จสิ้นต่อไป
ทั้งนี้ หากลูกจ้างทั้งไทยและต่างด้าวที่ไม่ได้รับความเป็นธรรมในการจ้างงานสามารถยื่นคําร้องได้ที่ สํานักงานสวัสดิการและคุ้มครองแรงงานกรุงเทพมหานครพื้นที่ สํานักงานสวัสดิการและคุ้มครองแรงงานจังหวัด ที่สถานประกอบกิจการตั้งอยู่ กรมสวัสดิการและคุ้มครองแรงงาน โทร 0-2246-8994, 0-2245-7020 สายด่วน 1506 กด 3 หรือที่ www.labour.go.th
+++++++++++++++++++
กองเผยแพร่และประชาสัมพันธ์
ปริยรณ พรหมสาขา ณ สกลนคร ภาพและข่าว
21 มีนาคม 2561
รัฐบาลไทย-ข่าวทำเนียบรัฐบาล-ในพื้นที่น้ำท่วม ต้องสังเกต 3 จุดเสี่ยง "ระบบน้ำ" ภายในบ้านด้วยนะครับ…เมื่อรู้วิธีป้องกันที่ถูกต้องก็ช่วยลดความเสียหายได้ครับ
วันศุกร์ที่ 6 กันยายน 2562
ในพื้นที่น้ําท่วม ต้องสังเกต 3 จุดเสี่ยง "ระบบน้ํา" ภายในบ้านด้วยนะครับ...เมื่อรู้วิธีป้องกันที่ถูกต้องก็ช่วยลดความเสียหายได้ครับ
..
รัฐบาลไทย-ข่าวทำเนียบรัฐบาล-พลเอก อนุพงษ์ เผ่าจินดา รมว.มหาดไทย ให้การต้อนรับเอกอัครราชทูตมองโกเลียประจำประเทศไทย และให้การต้อนรับ รมว.มหาดไทย และ รมว.การวางแผน การพัฒนา และการปฏิรูป สาธารณรัฐอิสลามปากีสถาน
วันศุกร์ที่ 30 มีนาคม 2561
พลเอก อนุพงษ์ เผ่าจินดา รมว.มหาดไทย ให้การต้อนรับเอกอัครราชทูตมองโกเลียประจําประเทศไทย และให้การต้อนรับ รมว.มหาดไทย และ รมว.การวางแผน การพัฒนา และการปฏิรูป สาธารณรัฐอิสลามปากีสถาน
พลเอก อนุพงษ์ เผ่าจินดา รัฐมนตรีว่าการกระทรวงมหาดไทย ให้การต้อนรับเอกอัครราชทูตมองโกเลียประจําประเทศไทย และให้การต้อนรับรัฐมนตรีว่าการกระทรวงมหาดไทย และรัฐมนตรีว่าการกระทรวงการวางแผน การพัฒนา และการปฏิรูป แห่งสาธารณรัฐอิสลามปากีสถาน
วันนี้ (30 มี.ค.61) เวลา 10:00 น. ณ ห้องรับรองกระทรวงมหาดไทย อาคารศาลาว่าการกระทรวงมหาดไทย พลเอก อนุพงษ์ เผ่าจินดา รัฐมนตรีว่าการกระทรวงมหาดไทย ให้การต้อนรับ นายทุกสบิลกูน ทูมูร์คูเลก (Mr. Tugsbilguun Tumurkhuleg) เอกอัครราชทูตมองโกเลียประจําประเทศไทย ในโอกาสเข้าคารวะและเรียนเชิญรัฐมนตรีว่าการกระทรวงมหาดไทย เข้าร่วมการประชุมระดับรัฐมนตรีแห่งเอเชีย ว่าด้วยการลดความเสี่ยงจากภัยพิบัติ พ.ศ. 2561 (The 2nd Asian Ministerial Conference on Disaster Risk Reduction : AMCDRR2018) ระหว่างวันที่ 3 – 6 กรกฎาคม 2561 ณ กรุงอูลานบาตอร์ ประเทศมองโกเลีย
จากนั้น ในเวลา 11:00 น. พลเอก อนุพงษ์ เผ่าจินดา รัฐมนตรีว่าการกระทรวงมหาดไทย ให้การต้อนรับ นายอาห์ซัน อิคบัล (Dr. Ahsan Iqbal) รัฐมนตรีว่าการกระทรวงมหาดไทย และรัฐมนตรีว่าการกระทรวงการวางแผนการพัฒนา และการปฏิรูป สาธารณรัฐอิสลามปากีสถาน ในโอกาสเดินทางเยือนประเทศไทย เพื่อเข้าร่วมการประชุม
The Asia – Pacific Forum on Sustainable Development ระหว่างวันที่ 28 – 30 มีนาคม 2561 และเข้าหารือความร่วมมือกับ พลเอก อนุพงษ์ เผ่าจินดา รัฐมนตรีว่าการกระทรวงมหาดไทย ใน 4 ด้าน ประกอบด้วย 1) ความร่วมมือด้านการต่อต้านการก่อการร้าย 2) ความร่วมมือด้านการป้องกันและบรรเทาสาธารณภัย 3) ความร่วมมือด้านการบริหารจัดการฐานข้อมูลทะเบียนราษฎร และ 4) ความร่วมมือด้านการศึกษา
ครั้งที่ 72/2561
กองสารนิเทศ สํานักงานปลัดกระทรวงมหาดไทย
โทร 0-22224131-2
รัฐบาลไทย-ข่าวทำเนียบรัฐบาล-กสร. ประกาศผลรางวัล Thailand labour Management Excellence Award 2018
วันอังคารที่ 24 กรกฎาคม 2561
กสร. ประกาศผลรางวัล Thailand labour Management Excellence Award 2018
กรมสวัสดิการและคุ้มครองแรงงาน ประกาศผลคัดเลือกสถานประกอบกิจการบริหารจัดการด้านแรงงานยอดเยี่ยม Thailand Labour Management Excellence Award 2018 บ.เอ็นเอ็มบี-มินีแบ คว้า 2 รางวัล ขนาดใหญ่และกลาง บ.ซันเด้น คว้าสถานประกอบกิจการขนาดเล็ก เตรียมเข้ารับถ้วยร
นายอนันต์ชัย อุทัยพัฒนาชีพ อธิบดีกรมสวัสดิการและคุ้มครองแรงงาน (กสร.) เปิดเผยว่า กสร. ได้กําหนดจัดพิธีมอบถ้วยรางวัลพระราชทานสมเด็จพระเทพรัตนราชสุดาฯ สยามบรมราชกุมารี ประจําปี 2561 Thailand Labour Management Excellence Award 2018 แก่สถานประกอบกิจการที่มีระบบบริหารจัดการด้านแรงงานยอดเยี่ยมที่สามารถดําเนินการได้ถูกต้องครบถ้วนทั้ง 3 ด้าน คือ มีผลงานด้านมาตรฐานแรงงานไทย ด้านแรงงานสัมพันธ์และสวัสดิการแรงงาน รวมทั้งด้านความปลอดภัย อาชีวอนามัย และสภาพแวดล้อมในการทํางานต่อเนื่องจนถึงปัจจุบัน โดยปีนี้จัดขึ้นเป็นปีที่ 2 ขณะนี้คณะกรรมการได้พิจารณาคัดเลือกสถานประกอบกิจการที่มีคุณสมบัติครบถ้วนเสร็จสิ้นแล้ว ดังนี้ สถานประกอบกิจการขนาดใหญ่บริษัท เอ็นเอ็มบี-มินีแบ ไทย จํากัด (โรงงานอยุธยา)ขนาดกลางบริษัท เอ็นเอ็มบี-มินีแบ ไทย จํากัด (โรงงานโรจนะ)และขนาดเล็ก ได้แก่บริษัท ซันเด้น (ประเทศไทย)จํากัด
อธิบดีกสร. กล่าวต่อไปว่า สถานประกอบกิจการที่ได้รับการคัดเลือกทั้ง 3 แห่ง จะเข้ารับในพิธีมอบรางวัล Thailand Labour Management Excellence Award 2018 ที่จะจัดขึ้นในวันพฤหัสบดีที่ 23 สิงหาคม 2561ณ ศูนย์แสดงสินค้าและการประชุมอิมแพค เมืองทองธานี นนทบุรี นอกจากนี้ ภายในงานยังมีการมอบรางวัลสถานประกอบกิจการดีเด่นในแต่ละด้าน คือ ด้านแรงงานสัมพันธ์และสวัสดิการแรงงาน สถานประกอบกิจการต้นแบบดีเด่นด้านความปลอดภัย อาชีวอนามัย และสภาพแวดล้อมในการทํางาน สถานประกอบกิจการที่ธํารงรักษาระบบมาตรฐานแรงงานไทยและรางวัลอื่น ๆ อีก 481 รางวัลด้วย
รัฐบาลไทย-ข่าวทำเนียบรัฐบาล-ยธ. ปิดการอบรมหลักสูตร “ผู้บริหารงานยุติธรรมระดับกลาง (บธก.)” รุ่นที่ ๑๗
วันศุกร์ที่ 2 ธันวาคม 2559
ยธ. ปิดการอบรมหลักสูตร “ผู้บริหารงานยุติธรรมระดับกลาง (บธก.)” รุ่นที่ ๑๗
พิธีมอบประกาศนียบัตร และปิดการฝึกอบรมหลักสูตร “ผู้บริหารงานยุติธรรมระดับกลาง (บธก.)” รุ่นที่ ๑๗
นายชาญเชาวน์ ไชยานุกิจ ปลัดกระทรวงยุติธรรม
เป็นประธานในพิธีมอบประกาศนียบัตร และปิดการฝึกอบรม
หลักสูตร “ผู้บริหารงานยุติธรรมระดับกลาง (บธก.)” รุ่นที่ ๑๗
โดยมีข้าราชการในสังกัดกระทรวงยุติธรรมที่สําเร็จการฝึกอบรม
และเข้ารับประกาศนียบัตร จํานวน ๔๐ ราย
ทั้งนี้ การอบรมหลักสูตรดังกล่าวมุ่งเสริมสร้างและพัฒนาทักษะข้าราชการกระทรวงยุติธรรม
ด้านภาวะผู้นําในการขับเคลื่อนการบริหารงานยุติธรรมที่มีประสิทธิภาพยิ่งขึ้น
ณ โรงแรมเบสเวสเทิร์น พลัส แวนด้า แกรนด์ จังหวัดนนทบุรี
รัฐบาลไทย-ข่าวทำเนียบรัฐบาล-นายกรัฐมนตรีติดตามการแก้ปัญหาค่าฝุ่นละอองขนาดเล็กเกินมาตรฐานในบริเวณพื้นที่ กทม.ขอความร่วมมือลดใช้นำ้มันดีเซลหันมาใช้ B20
วันจันทร์ที่ 21 มกราคม 2562
นายกรัฐมนตรีติดตามการแก้ปัญหาค่าฝุ่นละอองขนาดเล็กเกินมาตรฐานในบริเวณพื้นที่ กทม.ขอความร่วมมือลดใช้นํา้มันดีเซลหันมาใช้ B20
นายกรัฐมนตรีติดตามการแก้ปัญหาค่าฝุ่นละอองขนาดเล็กเกินมาตรฐานในบริเวณพื้นที่ กทม.ขอความร่วมมือลดใช้นํา้มันดีเซลหันมาใช้ B20
วันนี้ (15 ม.ค.62) เวลา 13.40 น. ณ มหาวิทยาลัยราชภัฏลําปาง ตําบลชมพู อําเภอเมือง จังหวัดลําปาง ภายหลังเสร็จสิ้นการประชุมคณะรัฐมนตรีอย่างเป็นทางการนอกสถานที่ ครั้งที่ 1/2562 พลเอก ประยุทธ์ จันทร์โอชา นายกรัฐมนตรี ได้กล่าวถึงแนวทางการแก้ไขปัญหาเรื่องฝุ่นละอองขนาดเล็ก PM 2.5 ในกรุงเทพมหานครและปริมณฑลว่า ได้สั่งการ กทม. กระทรวงคมนาคม และหน่วยงานที่เกี่ยวข้องดําเนินการหามาตรการที่เหมาะสมในการแก้ไขปัญหาดังกล่าวแล้ว พร้อมชี้แจงว่าฝุ่นละอองขนาดเล็ก PM 2.5 ที่เกิดขึ้นในปัจจุบันนั้นส่วนมากมาจากการเผาไหม้ของรถยนต์ รวมถึงการก่อสร้างซึ่งอาจส่งผลกระทบให้การจราจรติดขัด และการเผาต่าง ๆ ทั้งนี้ ได้สั่งการหน่วยงานต่าง ๆ ที่รถยนต์ใช้น้ํามันดีเซลปรับมาใช้เป็น B20 แล้ว รวมทั้งขอความร่วมมือประชาชนทุกคนให้หันมาใช้น้ํามัน B20 ด้วย ซึ่งจะสามารถช่วยลดฝุ่นละอองขนาดเล็กลงได้มากพอสมควร
ส่วนกรณีที่มีการฉีดน้ําอย่างน้อยก็จะทําให้ฝุ่นละอองที่ฟุ้งกระจายในอากาศตกลงมาที่พื้นได้บางส่วน ยืนยันการดําเนินการของรัฐบาลและหน่วยงานที่เกี่ยวข้องในการแก้ไขปัญหาฝุ่นละอองขนาดเล็กเป็นไปตามมาตรฐานและแนวทางที่นานาประเทศดําเนินการ ทั้งนี้ได้มีการสั่งการให้กําหนดมาตรการระยะสั้น ระยะกลาง ระยะยาว เพื่อให้เกิดการแก้ไขปัญหาอย่างยั่งยืนต่อไป
สําหรับการเตรียมความพร้อมสู่การเลือกตั้ง ยังอยู่ในห้วงเวลาที่กําหนดไว้ โดยจะดําเนินการให้แล้วเสร็จภายใน 150 วันตามที่กฎหมายกําหนด ขณะเดียวกันรัฐบาลและหน่วยงานที่เกี่ยวข้องต้องร่วมกันเตรียมการจัดงานพระราชพิธีพระบรมราชาภิเษก ซึ่งเป็นพระราชพิธีที่ศักดิ์สิทธิ์และสําคัญของประเทศ
ส่วนการเดินทางมาตรวจราชการในพื้นที่จังหวัดเชียงใหม่ และจังหวัดลําปาง กลุ่มจังหวัดภาคเหนือตอนบน 1 (เชียงใหม่ แม่ฮ่องสอน ลําปาง และลําพูน) ของนายกรัฐมนตรี และคณะรัฐมนตรีรวมถึงการประชุมคณะรัฐมนตรีอย่างเป็นทางการนอกสถานที่ นั้น นายกรัฐมนตรี กล่าวว่า เพื่อมาติดตามความก้าวหน้าการดําเนินงานต่าง ๆ ตามนโยบายของรัฐบาล และการรับฟังอุปสรรคปัญหา ตลอดจนข้อคิดเห็นจากประชาชน เช่น การใช้ประโยชน์จากที่ดิน หนี้นอกระบบ สินค้าการเกษตร ปัญหาเรื่องรายได้น้อย เพื่อนําไปสู่การแก้ไขปัญหาอย่างเป็นระบบมีประสิทธิภาพ รวดเร็ว และตรงกับความต้องการของประชาชนในพื้นที่อย่างแท้จริง
-------------------
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล- “ยุติธรรม” เตรียมจัดนิทรรศการกระบวนการพัฒนาทางเลือก  ถวายราชสดุดีพระบาทสมเด็จพระปรมินทรมหาภูมิพลอดุลยเดช
วันพฤหัสบดีที่ 16 กุมภาพันธ์ 2560
“ยุติธรรม” เตรียมจัดนิทรรศการกระบวนการพัฒนาทางเลือก  ถวายราชสดุดีพระบาทสมเด็จพระปรมินทรมหาภูมิพลอดุลยเดช
นายสุวพันธุ์ ตันยุวรรธนะ รัฐมนตรีว่าการกระทรวงยุติธรรม เป็นประธานการประชุมคณะกรรมการเตรียมการจัดกิจกรรมพิเศษ นําเสนอกระบวนการพัฒนาทางเลือกในบริบทของประเทศไทย เพื่อถวายเป็นราชสดุดีแด่พระบาทสมเด็จพระปรมินทรมหาภูมิพลอดุลยเดช
เมื่อวันพฤหัสบดีที่ ๑๖ กุมภาพันธ์ ๒๕๖๐ เวลา ๐๙.๓๐ น.
ณ ห้องประชุมกระทรวงยุติธรรม ๑ ชั้น ๙ ศูนย์ราชการเฉลิมพระเกียรติฯ
นายสุวพันธุ์ ตันยุวรรธนะ รัฐมนตรีว่าการกระทรวงยุติธรรม
เป็นประธานการประชุมคณะกรรมการเตรียมการจัดกิจกรรมพิเศษ
นําเสนอกระบวนการพัฒนาทางเลือกในบริบทของประเทศไทย
เพื่อถวายเป็นราชสดุดีแด่พระบาทสมเด็จพระปรมินทรมหาภูมิพลอดุลยเดช
ในการประชุมคณะกรรมาธิการยาเสพติดของสหประชาชาติ สมัยที่ ๖๐ ครั้งที่ ๑
ซึ่งกําหนดจัดขึ้นในระหว่างวันที่ ๑๓ – ๑๗ มีนาคม ๒๕๖๐
ณ ศูนย์การประชุมสหประชาชาติ กรุงเวียนนา สาธารณรัฐออสเตรีย
ในการนี้ พระเจ้าหลานเธอ พระองค์เจ้าพัชรกิติยาภา
จะเสด็จเข้าร่วมประชุมฯ และทรงมีพระดํารัสในฐานะทูตสันถวไมตรีด้านการส่งเสริมหลักนิติธรรม
และกระบวนการยุติธรรมทางอาญาสําหรับภูมิภาคเอเชียตะวันออกเฉียงใต้
พร้อมทั้งทรงเปิดนิทรรศการ “กระบวนการพัฒนาทางเลือกในบริบทของประเทศไทย
เพื่อถวายเป็นราชสดุดีแด่พระบาทสมเด็จพระปรมินทรมหาภูมิพลอดุลยเดช”
รัฐบาลไทย-ข่าวทำเนียบรัฐบาล-สธ.เผยทีมนักฟุตบอลเยาวชนทีมหมูป่าและโค้ช อาการดีขึ้น ทีมแพทย์รพ.เชียงรายประชานุเคราะห์ให้การดูแลใกล้ชิด
วันศุกร์ที่ 13 กรกฎาคม 2561
สธ.เผยทีมนักฟุตบอลเยาวชนทีมหมูป่าและโค้ช อาการดีขึ้น ทีมแพทย์รพ.เชียงรายประชานุเคราะห์ให้การดูแลใกล้ชิด
ผู้ตรวจราชการกระทรวงสาธารณสุข เผยทีมนักฟุตบอลเยาวชนและโค้ชอาการดีขึ้นตามลําดับ ทีมแพทย์และสหวิชาชีพโรงพยาบาลเชียงรายประชานุเคราะห์ดูแลใกล้ชิด อาการปอดอักเสบดีขึ้น รอให้ยาปฏิชีวนะครบ 7 วัน ทุกคนมีสุขภาพจิตที่ดี ไม่มีอาการเครียดหรือกังวลกับเหตุการณ์ที่ผ
ผู้ตรวจราชการกระทรวงสาธารณสุข เผยทีมนักฟุตบอลเยาวชนและโค้ชอาการดีขึ้นตามลําดับ ทีมแพทย์และสหวิชาชีพโรงพยาบาลเชียงรายประชานุเคราะห์ดูแลใกล้ชิด อาการปอดอักเสบดีขึ้น รอให้ยาปฏิชีวนะครบ 7 วัน ทุกคนมีสุขภาพจิตที่ดี ไม่มีอาการเครียดหรือกังวลกับเหตุการณ์ที่ผ่านมา ญาติสามารถเยี่ยมใกล้ชิดได้แล้ว
นายแพทย์ธงชัย เลิศวิไลรัตนพงศ์ ผู้ตรวจราชการกระทรวงสาธารณสุข เขตสุขภาพที่ 1 ให้สัมภาษณ์ว่า ได้รับรายงานจากนายแพทย์ไชยเวช ธนไพศาล ผู้อํานวยการโรงพยาบาลเชียงรายประชานุเคราะห์ ในวันนี้ (13 กรกฎาคม 2561) ทีมแพทย์ พยาบาล และสหวิชาชีพ ยังคงให้การรักษาและควบคุมป้องกันโรคแก่น้อง ๆ นักฟุตบอลทีมหมูป่าอะคาเดมีและโค้ชในหอผู้ป่วยชั้น 8 อย่างใกล้ชิด ล่าสุดเช้านี้ ทุกคนอาการดีขึ้นตามลําดับ ญาติสามารถเยี่ยมใกล้ชิด โดยสวมหน้ากากอนามัย ล้างมือก่อนและหลังเข้าเยี่ยม
โดยกลุ่มที่ 1 จํานวน 4 คน เข้ารับการรักษาที่โรงพยาบาลตั้งแต่วันที่ 8 กรกฎาคม 2561 อาการทั่วไปปกติ ไม่มีไข้ รับประทานอาหารปกติได้ ขับถ่ายปกติ ตรวจตาโดยจักษุแพทย์ผลปกติ สําหรับ 2 รายที่มีปัญหาปอดติดเชื้ออาการดีขึ้น ผลเอกซเรย์ปอดปกติ ผลการเพาะเชื้อในกระแสเลือดให้ผลลบ รอให้ยาปฏิชีวนะครบ 7 วัน
กลุ่มที่ 2 จํานวน4 คน เข้ารับการรักษาในโรงพยาบาลตั้งแต่วันที่ 9 กรกฎาคม 2561 อาการทั่วไปดี สัญญาณชีพปกติ ไม่มีไข้ รับประทานอาหารได้ดี ตรวจหูโดยแพทย์หูคอจมูก ผลปกติ รอให้ยาปฏิชีวนะครบ 7 วัน
กลุ่มที่ 3 จํานวน 5 คน เข้ารีบการรักษาตั้งแต่วันที่ 10 กรกฎาคม 2561 อาการทั่วไปปกติ มีไข้ต่ํา ๆ สัญญาณชีพอื่น ๆ ปกติ รับประทานอาหารได้ดี รายที่มีอาการปอดติดเชื้อเล็กน้อย อาการดีขึ้น ส่วน 3 รายยังให้ยารักษาภาวะติดเชื้อที่บริเวณหูชั้นกลางต่อ และรอให้ยาปฏิชีวนะครบ 7 วัน
นายแพทย์ธงชัยกล่าวต่อว่า สําหรับการดูแลด้านจิตใจ ทุกคนมีสุขภาพจิตที่ดี ไม่มีอาการเครียดหรือกังวลกับเหตุการณ์ที่ผ่านมา ซึ่งทีมจิตแพทย์ นักจิตวิทยาของโรงพยาบาลเชียงรายประชานุเคราะห์ ได้ให้การดูแลทั้งผู้ป่วยและญาติมาตั้งแต่ต้น ประเมินติดตามอาการอย่างใกล้ชิดในโรงพยาบาลทุกวัน และเตรียมแผนการดูแลต่อเนื่องเมื่อกลับบ้าน
****************************** 13 กรกฎาคม 2561
รัฐบาลไทย-ข่าวทำเนียบรัฐบาล-กระทรวงศึกษาธิการมีมาตรการอย่างไร  สำหรับโรงเรียนขนาดใหญ่ที่มีนักเรียนเป็นจำนวนมาก เพื่อให้ปลอดภัยจากไวรัสโควิด-19  ??
วันอาทิตย์ที่ 21 มิถุนายน 2563
กระทรวงศึกษาธิการมีมาตรการอย่างไร  สําหรับโรงเรียนขนาดใหญ่ที่มีนักเรียนเป็นจํานวนมาก เพื่อให้ปลอดภัยจากไวรัสโควิด-19  ??
กระทรวงศึกษาธิการมีมาตรการสําหรับโรงเรียนขนาดใหญ่อย่างไร
Q : กระทรวงศึกษาธิการมีมาตรการอย่างไร สําหรับโรงเรียนขนาดใหญ่ที่มีนักเรียนเป็นจํานวนมาก เพื่อให้ปลอดภัยจากไวรัสโควิด-19 ??
A : 1.หมุนเวียนวันเรียนในแต่ละชั้นเรียน
2.เว้นระยะห่างระหว่างบุคคล ภายในห้องเรียน ลดจํานวนนักเรียนในหนึ่งห้องเรียนให้น้อยลง
3.ให้นักเรียนเรียนทางไกล (On Air) ผ่าน DLTV และเรียนออนไลน์ (Online) ในวันที่ไม่มีเรียนที่โรงเรียน